钦定古今图书集成/理学汇编/学行典/第272卷 > 郎瑛
## 钦定古今图书集成/理学汇编/学行典/第272卷 > 郎瑛

按《明外史隐逸传》：“郎瑛，字仁宝，仁和人也。幼孤，长为
诸生，不屑治科举业，独好古学。会多病，遂无意仕进。
督学宪司犹欲推挽之，卒谢不出。家故馀财，自奉母
外，悉以购书置生产不问。赀日以落，瑛无所顾惜，乃
敞大屋，列高几，危坐讽诵其中，快剔幽渺，辨古今同
异得失，而著为书，有识者咸服。一时监司大吏，若顾”
璘、王尚䌹、万潮辈咸与交，名藉甚。而瑛性侃直，言议
不能阿贵人，亦时扼腕论天下事。奉母孝，两刲股愈
其疾。幼时，两姊婿利其赀，谋危之百方，后死皆棺敛
之。所著诗文若干卷，《订正孝经》、“《大学》《格物传》”各一卷，
《萃忠录》二卷，《青史衮钺》六十卷，《七修类槁》五十五卷，
并为学者所称。